**HEA EESKUJU**

**MILENA SIMANE**

Pärnu Koidula Gümnaasium

Milena on noor neiu, kes on juba algklassidest silma paistnud. Alates viiendast klassist on tüdruk tegutsenud õpilasesinduses, viimasel põhikooli aastal oli ka ta õpilasesinduse president. Milena on heasüdamlik ja alati valmis aitama kui abi vaja. Temas on tegutsemis lusti ja tahet teha head ennast ümbritsevatele inimestele. Tema unistus on saada ettevõtjaks ja jätkata õpinguid peale keskooli Estonian Business Schoolis .

Milena on inimene, kes seab eelkõige esikohale teised inimesed. Sellel aastal korraldas tüdruk heategevus ürituse “ Aitame üheskoos lapsed liikuma” , kus esines räppar Beebilõust. Üritus oli eelkõige mõeldud noortele. Ürituse eesmärk oli see, et noored mõtleksid oma eakaaslaste peale, kes liikuda ei saa ja neid aidata. Üritusel sõnas tüdruk järgnevalt “Meie hulgas on palju noori, kelle liikumispuue takistab neil teha seda, mida nad tegelikult teha tahaksid”.”Igalühel omad unistused ja üks nendest on liikuda”. Kogu tulu, mis kontserdilt saadi, annetati liikumispuudega laste toetuseks. Eelneval aastal oli Milena ka ühe Eesti suurima õpilaslaada “Jäärmark” peakorraldaja. “Jäärmark” on mini-ja õpilasfirmade laat, kus noortel on võimalik täiesti tasuta oma müügioskusi proovile panna ja muidugi saada üks tohutult suur kogemus kaasa. Kokku osales laadal 47 õpilasfirmat üle Eesti. Milena on ka ise asutanud enda minifirma olles alles 14-aastane. Minifirmaga saavutati edu ja saadi 11 parima Eesti minifirma hulka. Milena on ka kaasanud oma ürituste korraldamisel endast väiksemaid,et ka nemad saaksid kogemuse võrra rikkamaks. Ta on endast noortematele palju eeskujuks. On näha nooremaid õpilasi, kes küsivad temalt nõu ja on saanud inspiratsiooni ja innustuse teha ka midagi, mida ei unustata. Kõige parem selle juures on see, et see ei ole veel kõik, tüdruk jätkab ja veel suuremad teod on veel ees!

Vabalajal tegeleb Milena spordiga, ürituste korraldamisega ja töötab selle kallal,et paari aasta pärast avada oma päris ettevõte. Parim omadus tema juures on see, et kui ta midagi teeb siis ta teeb seda kogu hingega. Suurim saavutus siiani on “Aasta edeneja” preemia, mille andis talle üle Pärnu linnapea Romek Kosenkranius. Tema teod ja tema suur süda vajavad terve Eesti tunnustust, just sellepärast väärib tema Hea Eeskuju tiitlit.

HEA EESKUJU ESITAJA

Artur Siiman